pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีขอบคุณคณะกรรมการ 3 ฝ่าย ที่หารือจนได้ข้อสรุปการปรับค่าแรงขั้นต่ำ
วันอังคารที่ 23 มกราคม 2561
นายกรัฐมนตรีขอบคุณคณะกรรมการ 3 ฝ่าย ที่หารือจนได้ข้อสรุปการปรับค่าแรงขั้นต่ํา
นายกรัฐมนตรีขอบคุณคณะกรรมการ 3 ฝ่าย ที่หารือจนได้ข้อสรุปการปรับค่าแรงขั้นต่ํา
วันนี้ (23 มกราคม 2560) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการปรับค่าแรงขั้นต่ําว่า สืบเนื่องจากการที่ไม่ได้ปรับค่าแรงขั้นต่ํามาแล้ว 3 ปี ซึ่งปกติจะมีการปรับค่าแรงขั้นต่ําขึ้นในเกณฑ์เฉลี่ยปีละ 1 เปอร์เซ็น เพื่อให้เกิดการใช้จ่ายเงินในระบบมากยิ่งขึ้น ขอให้ผู้ใช้แรงงานได้เข้าใจว่าถ้าเราสามารถทําโครงสร้างเศรษฐกิจให้เข้มแข็งและมั่นคงด้วยการลงทุนต่าง ๆ ก็จะทําให้รายได้ของประเทศมีมากขึ้น สามารถเก็บภาษีได้มากขึ้น ภาคธุรกิจก็เข้มแข็งขึ้น ก็จะส่งผลทําให้สามารถปรับแรงงานมากขึ้นในอนาคต พร้อมกันนี้ นายกรัฐมนตรีกล่าวขอบคุณคณะกรรมการ 3 ฝ่ายที่ได้หารือเรื่องการปรับค่าแรงขั้นต่ําจนได้ข้อสรุป และขอให้ทุกคนให้ความร่วมมือกันในระยะแรก
ส่วนสภาวะเศรษฐกิจไทยรวมถึงค่าเงินบาท นายกรัฐมนตรีกล่าวว่า ได้มอบหมายให้คณะกรรมการนโยบายการเงิน (กนง.) และธนาคารแห่งประเทศไทยติดตามอยู่ตลอดเวลา ว่ามีแนวโน้มไปทางใด ซึ่วต้องดูแนวโน้มของประเทศเพื่อนบ้านประกอบด้วยอย่างรัดกุม
-------------------------------------
รัฐบาลไทย-ข่าวทำเนียบรัฐบาล-ผลสำรวจความเชื่อมั่นนักลงทุนต่างชาติสูงสุดในรอบ 5 ปี ร้อยละ 98.5 เดินหน้าลงทุนในไทย
วันอังคารที่ 14 สิงหาคม 2561
ผลสํารวจความเชื่อมั่นนักลงทุนต่างชาติสูงสุดในรอบ 5 ปี ร้อยละ 98.5 เดินหน้าลงทุนในไทย
บีโอไอเผยผลสํารวจความเชื่อมั่นนักลงทุนต่างชาติในไทยประจําปี 2561 สูงสุดรอบ 5 ปี นักลงทุนต่างชาติร้อยละ 98.5 ยันเดินหน้าลงทุนในไทย ทั้งขยายการลงทุนเพิ่ม  และรักษาระดับการลงทุนไม่เปลี่ยนแปลง ชูความพร้อมด้านอุตสาหกรรมสนับสนุน  และสิทธิประโยชน์ทางภาษี
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอ เปิดเผยถึงผลการสํารวจความเชื่อมั่นของนักลงทุนต่างชาติในประเทศไทย ประจําปี 2561 จากจํานวน 600 บริษัทที่ตอบแบบสอบถาม พบว่า นักลงทุนต่างชาติร้อยละ 98.5 มีแผนการลงทุนในไทยอย่างต่อเนื่อง สูงสุดในรอบ 5 ปี เมื่อเทียบกับผลสํารวจที่ผ่านมานับตั้งแต่ปี 2557 โดยนักลงทุนต่างชาติร้อยละ 33 มีแผนที่จะขยายการลงทุนในประเทศไทย และนักลงทุนอีกร้อยละ 65.5 ยังรักษาระดับการลงทุนในไทยไม่เปลี่ยนแปลง ส่วนนักลงทุนที่มีแผนลดระดับการลงทุนตามสภาวะธุรกิจ มีสัดส่วนเพียงร้อยละ 1.5 เท่านั้น
สําหรับปัจจัยที่ทําให้นักลงทุนวางแผนจะขยายการลงทุน รวมทั้งยังคงเดินหน้ารักษาการลงทุนในไทยนั้น พบว่า สามลําดับแรก คือ การมีวัตถุดิบและชิ้นส่วนเพียงพอ (ร้อยละ 54.7) ตามด้วยการมี ผู้รับช่วงการผลิต (ซัพพลายเออร์) ที่เพียงพอ (ร้อยละ 50.8) และมีสิทธิประโยชน์ทางภาษีที่จูงใจให้เกิดการลงทุนในประเทศไทย (ร้อยละ 44.5)
“ปัจจัยด้านอุตสาหกรรมสนับสนุน ทั้งในส่วนของการมีชิ้นส่วน วัตถุดิบ และซัพพลายเออร์ที่เพียงพอ ถือเป็นจุดแข็งของประเทศไทย ซึ่งบีโอไอและหน่วยงานภาครัฐได้เน้นการพัฒนาอุตสาหกรรมสนับสนุนในประเทศมาอย่างต่อเนื่อง ขณะที่ปัจจัยด้านสิทธิประโยชน์ทางภาษีนั้น บีโอไอได้ออกมาตรการส่งเสริมการลงทุนใหม่ๆ ให้สอดรับกับการเปลี่ยนแปลงทั้งด้านเทคโนโลยีและสภาวะการแข่งขันทางธุรกิจ” นางสาวดวงใจ กล่าว
นอกจากนี้ การสํารวจยังได้สอบถามถึงความพึงพอใจต่อบริการของบีโอไอ พบว่า นักลงทุนมีความพึงพอใจต่อบริการของบีโอไอเพิ่มสูงขึ้นในแทบทุกด้าน ได้แก่ ภาพรวมการให้บริการ สิทธิประโยชน์ที่ได้รับจากบีโอไอ บริการที่ได้รับจากศูนย์บริการวีซ่าและใบอนุญาตทํางาน บริการข้อมูลทางเว็บไซต์ บริการจากศูนย์ประสานการบริการด้านการลงทุน หรือ OSOS และความง่ายในการเข้าถึงบริการ ตลอดจนความรวดเร็ว เป็นต้น ขณะที่สิ่งที่นักลงทุนต้องการให้มีการปรับปรุงคือ ระบบราชการ เพื่อให้มีประสิทธิภาพ อาทิ การยกเลิกใบอนุญาตหรือกระบวนการที่ไม่จําเป็น การปรับปรุงระบบภาษีให้มีขั้นตอนที่ง่ายและสะดวกมากขึ้น และการปรับปรุงขั้นตอนในการขอรับสิทธิประโยชน์ด้านการลงทุน ซึ่งหน่วยงานภาครัฐต่างๆ ก็ให้ความสําคัญต่อการปรับปรุงบริการอย่างต่อเนื่อง
*******************************************************
รัฐบาลไทย-ข่าวทำเนียบรัฐบาล-พ.ร.บ.ภาษีที่ดินและสิ่งปลูกสร้าง ลดความเหลื่อมล้ำในสังคม
วันศุกร์ที่ 31 มีนาคม 2560
พ.ร.บ.ภาษีที่ดินและสิ่งปลูกสร้าง ลดความเหลื่อมล้ําในสังคม
พ.ร.บ.ภาษีที่ดินและสิ่งปลูกสร้าง เพื่อลดความเหลื่อมล้ําของคนในประเทศ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่าง พ.ร.บ.ภาษีที่ดินและสิ่งปลูกสร้าง เพื่อลดความเหลื่อมล้ําของคนในประเทศ โดยให้มีการจัดเก็บภาษีจากที่ดินว่างเปล่า ในอัตราไม่เกินร้อยละ 2 ของฐานภาษีในช่วง 3 ปีแรก นับจากกฎหมายมีผลบังคับใช้ และจะปรับขึ้นร้อยละ 0.5 ทุก ๆ 3 ปี แต่สูงสุดไม่เกินร้อยละ 5 สําหรับที่ดินเพื่อการเกษตรกรรมให้เก็บภาษีได้ไม่เกินร้อยละ 0.2 ที่อยู่อาศัยไม่เกินร้อยละ 0.5 ที่ใช้ประโยชน์อย่างอื่น เช่น พาณิชยกรรม ไม่เกินร้อยละ 2 ซึ่งหลังจากกฎหมายนี้ประกาศในราชกิจจานุเบกษาแล้ว จะมีการสํารวจการใช้ประโยชน์ที่ดินในท้องถิ่น เพื่อให้สามารถจัดเก็บภาษีตามสูตรคํานวณของกรมธนารักษ์ตั้งแต่เดือนมกราคม 2562 เป็นต้นไป ทั้งนี้ รัฐบาลยึดหลักเก็บภาษีจากฐานทรัพย์สิน หากมีมากควรเสียภาษีมาก เพื่อความเป็นธรรมในสังคม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โครงการสินเชื่อธุรกิจชุมชนสร้างไทย
วันอังคารที่ 3 ธันวาคม 2562
โครงการสินเชื่อธุรกิจชุมชนสร้างไทย
วันอังคารที่ 3 ธันวาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
​รัฐบาลเห็นชอบโครงการสินเชื่อธุรกิจชุมชนสร้างไทย โดยอนุมัติวงเงินงบประมาณรวม 50,000 ล้านบาท ให้ ธ.ก.ส. เพื่อสนับสนุนสินเชื่อให้กับกองทุนหมู่บ้านและชุมชนเมือง สถาบันการเงินประชาชน สถาบันการเงินชุมชน สหกรณ์การเกษตร กลุ่มเกษตรกร วิสาหกิจชุมชน วิสาหกิจเพื่อสังคม และผู้ประกอบการธุรกิจเกษตร ใช้เป็นค่าลงทุนในการดําเนินกิจการและเป็นค่าใช้จ่ายหมุนเวียน โดยคิดอัตราดอกเบี้ยเงินกู้ร้อยละ 0.01 ต่อปี เป็นระยะเวลา 3 ปี หลังจากนั้นคิดอัตราดอกเบี้ยตามปกติของ ธ.ก.ส. ระยะเวลาโครงการตั้งแต่วันที่ 1 ธ.ค. 62 - 30 พ.ย. 65 ทั้งนี้ รัฐบาลมุ่งหวังให้เศรษฐกิจฐานรากมีความเข้มแข็งและส่งผลดีต่อเศรษฐกิจโดยรวมของประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกตำรวจสรุปภาพรวม 7 วัน หลังอนุญาตให้ผ่อนคลายดำเนินกิจกรรมบางประเภท [สำนักงานตำรวจแห่งชาติ]
วันอาทิตย์ที่ 10 พฤษภาคม 2563
โฆษกตํารวจสรุปภาพรวม 7 วัน หลังอนุญาตให้ผ่อนคลายดําเนินกิจกรรมบางประเภท [สํานักงานตํารวจแห่งชาติ]
โฆษกตํารวจสรุปภาพรวม 7 วัน หลังอนุญาตให้ผ่อนคลายดําเนินกิจกรรมบางประเภท
รัฐบาลไทย-ข่าวทำเนียบรัฐบาล-รองนรม. วิษณุฯ เป็นประธานการประชุมคณะกรรมการการกระจายอำนาจให้แก่องค์กรปกครองส่วนท้องถิ่น (ก.ก.ถ.) ครั้งที่ 4/2561
วันพุธที่ 26 กันยายน 2561
รองนรม. วิษณุฯ เป็นประธานการประชุมคณะกรรมการการกระจายอํานาจให้แก่องค์กรปกครองส่วนท้องถิ่น (ก.ก.ถ.) ครั้งที่ 4/2561
ที่ประชุมได้พิจารณาและมีมติเห็นชอบการกําหนดหลักเกณฑ์การจัดสรรรายได้ขององค์กรปกครองส่วนท้องถิ่น ปีงบประมาณ พ.ศ. 2562
วันนี้ (26 ก.ย. 61) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการการกระจายอํานาจให้แก่องค์กรปกครองส่วนท้องถิ่น (ก.ก.ถ.) ครั้งที่ 4/2561 โดยมี ที่ปรึกษา คณะกรรมการ และหน่วยงานที่เกี่ยวข้องเข้าร่วมประชุม
ทั้งนี้ ที่ประชุมได้พิจารณาและมีมติเห็นชอบการกําหนดหลักเกณฑ์การจัดสรรรายได้ขององค์กรปกครองส่วนท้องถิ่น ปีงบประมาณ พ.ศ. 2562 โดยฝ่ายเลขานุการพิจารณาแล้ว เห็นสมควรพิจารณาให้ความเห็นชอบหลักเกณฑ์การจัดสรรภาษีและเงินอุดหนุนทั่วไปให้แก่องค์กรปกครองส่วนท้องถิ่น ปีงบประมาณ พ.ศ. 2562 ตามที่คณะอนุกรรมการด้านการเงิน การคลัง และงบประมาณเสนอ พร้อมเห็นชอบประกาศ ก.ก.ถ. รวม 3 ฉบับ ได้แก่ หลักเกณฑ์การจัดสรรเงินภาษีให้แก่องค์กรปกครองส่วนท้องถิ่น หลักเกณฑ์การจัดสรรเงินภาษีมูลค่าเพิ่มตามพระราชบัญญัติกําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น และการจัดสรรเงินอุดหนุนทั่วไป เพื่อประกาศในราชกิจจานุเบกษาให้มีผลบังคับใช้ต่อไป
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เป็นประธานการประชุมคณะกรรมการอำนวยการโครงการร้อยใจรักษ์ ครั้งที่ ๑/๒๕๖๒
วันอังคารที่ 1 ตุลาคม 2562
รัฐมนตรีว่าการกระทรวงยุติธรรม เป็นประธานการประชุมคณะกรรมการอํานวยการโครงการร้อยใจรักษ์ ครั้งที่ ๑/๒๕๖๒
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการอํานวยการโครงการร้อยใจรักษ์ ครั้งที่ ๑/๒๕๖๒
ในวันจันทร์ที่ ๓๐ กันยายน ๒๕๖๒ เวลา ๑๐.๐๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานการประชุมคณะกรรมการอํานวยการโครงการร้อยใจรักษ์ ครั้งที่ ๑/๒๕๖๒
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
หม่อมราชวงศ์ดิศนัดดา ดิศกุล ประธานคณะกรรมการมูลนิธิแม่ฟ้าหลวงในพระบรมราชูปถัมภ์
นายนิยม เติมศรีสุข เลขาธิการ ป.ป.ส. คณะกรรมการอํานวยการโครงการร้อยใจรักษ์
พร้อมด้วยผู้บริหาร เจ้าหน้าที่จากสํานักงาน ป.ป.ส. เเละผู้แทนจากหน่วยงานที่เกี่ยวข้องเข้าร่วม
เพื่อรับทราบการอํานวยการและผลการดําเนินโครงการร้อยใจรักษ์ ปีงบประมาณ พ.ศ. ๒๕๖๒
รวมทั้งการประชุมคณะกรรมการและคณะอนุกรรมการดําเนินงานระดับพื้นที่ รวม ๓ ครั้ง
เพื่อนํามาพิจารณากําหนดแผนการดําเนินงานโครงการฯ ตามเป้าหมายในการน้อมนําศาสตร์พระราชา
ด้านการพัฒนาทางเลือกมาพัฒนาคุณภาพชีวิตของประชาชนอย่างมีส่วนร่วมในทุกมิติ
เพื่อสร้างภูมิคุ้มกันให้กับชุมชน สร้างอาชีพทางเลือกที่สุจริตและหลากหลาย
ลดรายจ่าย เพิ่มรายได้ระยะสั้น และวางรากฐานสู่รายได้ที่มั่นคงในระยะยาว
พัฒนาด้านการศึกษา และอนุรักษ์สิ่งแวดล้อม ควบคู่ไปกับการลดความเสี่ยงในการกลับไปค้ายาเสพติดของคนในชุมชน
รัฐบาลไทย-ข่าวทำเนียบรัฐบาล-สมเด็จพระมหาธีราจารย์ พร้อมด้วย รมต. นร. นายเทวัญฯ  ส่งคณะสงฆ์ที่เดินทางจากอินเดียกลับวัด หลังกักตัวตามมาตรการรัฐบาล ครบ 14 วัน
วันเสาร์ที่ 9 พฤษภาคม 2563
สมเด็จพระมหาธีราจารย์ พร้อมด้วย รมต. นร. นายเทวัญฯ  ส่งคณะสงฆ์ที่เดินทางจากอินเดียกลับวัด หลังกักตัวตามมาตรการรัฐบาล ครบ 14 วัน
สมเด็จพระมหาธีราจารย์ พร้อมด้วย รมต. นร. นายเทวัญฯ  ส่งคณะสงฆ์ที่เดินทางจากอินเดียกลับวัด หลังกักตัวตามมาตรการรัฐบาล ครบ 14 วัน
วันนี้ (9 พฤษภาคม 2563) เวลา 07.30 น. เจ้าประคุณ สมเด็จพระมหาธีราจารย์ กรรมการมหาเถรสมาคม เจ้าอาวาสวัดยานนาวา พร้อมด้วย นายเทวัญ ลิปตพัลลภ รัฐมนตรีประจําสํานักนายกรัฐมนตรี นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายณรงค์ ทรงอารมณ์ ผู้อํานวยการสํานักงานพระพุทธศาสนาแห่งชาติ และพลโท สรรเสริญ แก้วกําเนิด อธิบดีกรมประชาสัมพันธ์ เดินทางไปตรวจเยี่ยมให้กําลังใจการปฏิบัติงานของเจ้าหน้าที่ ณ สถานที่ควบคุมโรคแห่งรัฐสําหรับพระสงฆ์ (State Quarantine) และร่วมส่งคณะสงฆ์ที่เดินทางกลับจากประเทศอินเดีย เมื่อวันที่ 24 เมษายน ที่ผ่านมา โดยเมื่อวันที่ 8 พฤษภาคม 2563 เป็นวันครบกําหนดการกักตัว 14 วัน ตามมาตรการ State Quarantine ของภาครัฐ
วันนี้ช่วงเช้า มีคณะสงฆ์ทยอยเดินทางกลับไปจําวัด จํานวน 103 รูป โดยการอํานวยความสะดวกของกระทรวงมหาดไทย ที่จัดเตรียมยานพาหนะเพื่อไปส่งคณะสงฆ์ถึงที่หมาย โอกาสนี้ รัฐมนตรีประจําสํานักนายกรัฐมนตรีได้นําเครื่องกัปปิยภัณฑ์มาถวายแด่พระภิกษุสงฆ์ ประกอบด้วย หน้ากากอนามัย เจลแอลกอฮอล์ และยาหม่อง โดยจัดเตรียมจุดรับกัปปิยภัณฑ์สําหรับให้พระภิกษุสงฆ์รับก่อนออกเดินทาง
รัฐมนตรีประจําสํานักนายกรัฐมนตรี กล่าวว่า ตนได้เดินทางไปรับคณะสงฆ์เดินทางกลับจากประเทศอินเดียด้วยตัวเอง เมื่อวันที่ 24 เมษายน ที่ผ่านมา โดยคณะสงฆ์และผู้ปฏิบัติธรรมที่เดินทางมาถึง จะต้องเข้ากระบวนการตรวจคัดกรองตามมาตรฐานที่รัฐกําหนดโดยไม่มีข้อยกเว้น จากนั้นจะต้องปฏิบัติตามมาตรการควบคุมโรค โดยการกักตัว 14 วัน ในพื้นที่ State Quarantine จนกระทั่งวันนี้ คณะสงฆ์สามารถเดินทางกลับไปจําวัดตามปกติได้แล้ว ซึ่งที่ผ่านมาไม่พบจํานวนผู้ติดเชื้อโควิด-19 แต่อย่างใด ขณะเดียวกัน ทางมหาเถรสมาคมก็มีการกําชับทางคณะสงฆ์ให้ดูแลตนเอง ส่วนทางวัดให้งดเว้นการจัดกิจกรรมทางศาสนาที่มีการรวมกลุ่มคนจํานวนมาก เพื่อป้องกันการแพร่ระบาดของเชื้อไวรัสโควิด-19
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม ร่วมภาคีเครือข่าย หารือแนวทางขับเคลื่อนงานด้านสิทธิมนุษยชน
วันพุธที่ 31 กรกฎาคม 2562
กระทรวงยุติธรรม ร่วมภาคีเครือข่าย หารือแนวทางขับเคลื่อนงานด้านสิทธิมนุษยชน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการประสานความร่วมมือด้านสิทธิมนุษยชน ครั้งที่ ๑/๒๕๖๒
ในวันอังคารที่ ๓๐ กรกฎาคม ๒๕๖๒ เวลา ๑๐.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการประสานความร่วมมือด้านสิทธิมนุษยชน ครั้งที่ ๑/๒๕๖๒ โดยมีนายสมณ์ พรหมรส อธิบดีกรมคุ้มครองสิทธิและเสรีภาพ นางกาญจนา ภัทรโชค อธิบดีกรมองค์การระหว่างประเทศ รองเลขาธิการคณะกรรมการสิทธิมนุษยชน และผู้แทนจากหน่วยงานที่เกี่ยวข้องเข้าร่วมฯ เพื่อพิจารณาแนวทางการขับเคลื่อนและประสานความร่วมมืองานด้านสิทธิมนุษยชนระหว่างหน่วยงานต่าง ๆ เพื่อให้การดําเนินงานมีทิศทางและบรรลุวัตถุประสงค์ รวมทั้งรับทราบภาพรวมกลไกสิทธิมนุษยชนระหว่างประเทศ รายงานประเทศด้านสิทธิมนุษยชน ในปี ๒๕๖๒ และแผนการดําเนินงาน ความคืบหน้าการนําเสนอแผนสิทธิมนุษยชนแห่งชาติ ฉบับที่ ๔ (พ.ศ. ๒๕๖๒ - ๒๕๖๖) รวมทั้งความคืบหน้าการนําเสนอแผนปฏิบัติการระดับชาติว่าด้วยธุรกิจกับสิทธิมนุษยชน
รัฐบาลไทย-ข่าวทำเนียบรัฐบาล-รัฐบาลเปิดให้บริการข้อมูลแรงงานแห่งชาติในรูปแบบ E-Service
วันศุกร์ที่ 7 กรกฎาคม 2560
รัฐบาลเปิดให้บริการข้อมูลแรงงานแห่งชาติในรูปแบบ E-Service
เพื่อให้คนไทยทุกคน สามารถค้นหางานที่เหมาะสมกับตนเองได้อย่างสะดวกรวดเร็วมากขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดทําศูนย์ข้อมูลแรงงานแห่งชาติผ่านระบบ E-Service เปิดโอกาสให้ประชาชนสามารถเข้าถึงข้อมูลด้านแรงงานได้อย่างครบวงจร เช่น ทะเบียนแรงงาน ประวัติการทํางาน ตําแหน่งงานว่าง ข้อมูลหลักสูตรฝึกอบรมและฝึกอาชีพเพื่อพัฒนาฝีมือแรงงาน รวมทั้งข้อมูลของหน่วยงานในสังกัดกระทรวงแรงงานที่ครอบคลุมทั้งสถิติการมีงานทํา อัตราค่าจ้างขั้นต่ํา และข้อเสนอแนะที่เป็นประโยชน์เกี่ยวกับแรงงาน เป็นต้น โดยผู้ที่สนใจสามารถใช้บริการได้ที่เว็บไซต์ nlic.mol.go.th ทั้งนี้ รัฐบาลมุ่งส่งเสริมให้คนไทยมีงานทํา เพื่อให้ทุกคนมีรายได้เลี้ยงดูตนเองและครอบครัว พร้อมกับพัฒนาความรู้และทักษะของแรงงานไทยให้มีมาตรฐานสูงขึ้น เป็นหลักในการขับเคลื่อนทางเศรษฐกิจของประเทศตามนโยบายไทยแลนด์ 4.0 ของรัฐบาล
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วิธีเลี้ยงลูกด้วยนมแม่ในช่วงการระบาดของไวรัสโควิด-19
วันพุธที่ 29 เมษายน 2563
วิธีเลี้ยงลูกด้วยนมแม่ในช่วงการระบาดของไวรัสโควิด-19
มาดูวิธีกันค่ะ
-อาบน้ําหรือทําความสะอาดบริเวณหัวนมด้วยสบู่
-ล้างมือให้สะอาด
-ใส่หน้ากากอนามัยตลอดเวลา
-ทําความสะอาดอุปกรณ์ เครื่องปั๊มนม โดยการนึ่งหรือต้ม
รัฐบาลไทย-ข่าวทำเนียบรัฐบาล-รมต.นร.นายเทวัญ ฯ ร่วมประกอบพิธีบำเพ็ญกุศล อุทิศให้แก่ผู้เสียชีวิตจากเหตุกราดยิง จ.นครราชสีมา
วันอาทิตย์ที่ 16 กุมภาพันธ์ 2563
รมต.นร.นายเทวัญ ฯ ร่วมประกอบพิธีบําเพ็ญกุศล อุทิศให้แก่ผู้เสียชีวิตจากเหตุกราดยิง จ.นครราชสีมา
รมต.นร.นายเทวัญ ฯ ร่วมประกอบพิธีบําเพ็ญกุศล อุทิศให้แก่ผู้เสียชีวิตจากเหตุกราดยิง จ.นครราชสีมา
วันนี้ (16 ก.พ. 63) เวลา 07.00 น. ณ วัดป่าศรัทธารวม ต.หัวทะเล อ.เมือง จ.นครราชสีมา มีการจัดพิธีบําเพ็ญกุศล อุทิศให้แก่ผู้เสียชีวิตจากเหตุกราดยิง ทั้ง 9 ราย บริเวณวัดป่าศรัทธารวม และผู้เสียชีวิตทั้งหมด โดยมี พระสาสนโสภณ เจ้าอาวาสวัดสุทธจินดาวรวิหาร เป็นประธานฝ่ายสงฆ์ นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานฝ่ายฆราวาส รวมทั้ง นายวิเชียร จันทรโณทัย ผู้ว่าราชการจังหวัดนครราชสีมา นายธงชัย ลืออดุลย์ เลขานุการรัฐมนตรีประจําสํานักนายกรัฐมนตรี นายวัชรพล โตมรศักดิ์ สมาชิกสภาผู้แทนราษฎร จังหวัดนครราชสีมา พร้อมด้วยญาติของผู้เสียชีวิต ณ จุดวัดป่าศรัทธารวม ทั้ง 9 ราย และประชาชนร่วมในพิธีจํานวนมาก
จากนั้นนายเทวัญ ลิปตพัลลภ รัฐมนตรีประจําสํานักนายกรัฐมนตรี ในนามผู้แทนคณะรัฐมนตรีได้กล่าวแสดงความรู้สึกต่อเหตุการณ์และแสดงความไว้อาลัยกับผู้เสียชีวิต และญาติพี่น้อง พร้อมยืนสงบนิ่งเป็นเวลา 1 นาที วางดอกไม้บนอนุสรณ์สถานที่มีชื่อของผู้เสียชีวิตทั้ง 9 ราย และการเขียนข้อความเพื่อไว้อาลัยและแสดงความเสียใจให้กับผู้เสียชีวิต
จากนั้นนายเทวัญ ได้ให้สัมภาษณ์ กล่าวว่า “รัฐบาลเร่งเยียวยาสําหรับผู้เสียชีวิตและบาดเจ็บจากเหตุการณ์ในครั้งนี้ รัฐบาลได้มอบเงินเยียวยาให้กับผู้ได้รับผลกระทบจากกองทุนผู้ประสบสาธารณภัย สํานักนายกรัฐมนตรี ดังนี้
ญาติผู้เสียชีวิต จํานวน 1 ล้านบาท ผู้ได้รับบาดเจ็บสาหัส จํานวน 2 แสนบาท ผู้ได้รับบาดเจ็บไม่สาหัส จํานวน 1 แสนบาท เงินส่วนนี้จะไม่เกี่ยวกับเงินบริจาคที่ผู้ได้รับผลกระทบได้รับจากทางจังหวัด ที่ประชาชนบริจาค และมีการจ่ายเงินเยียวยาไปก่อนหน้านี้
ทั้งนี้ พลเอก ประยุทธ์ จันทร์โอชา นายกรัฐมนตรี จะเดินทางมามอบเงินเยียวยาให้กับผู้ที่ได้รับผลกระทบทุกราย ในวันที่ 19 ก.พ. นี้
รัฐบาลไทย-ข่าวทำเนียบรัฐบาล-นายกฯ ชี้นักลงทุนไทยและต่างประเทศเชื่อมั่นรัฐบาลดันดัชนีหุ้นพุ่ง พร้อมยินดีตลาดหุ้นไทยติด 1 ใน 10 ของโลกที่มีความยั่งยืน ย้ำตลาดหุ้นเชื่อมโยงสู่ประชาชนทุกระดับตั้งแต่นักธุรกิจยันเกษตรกร
วันเสาร์ที่ 14 ตุลาคม 2560
นายกฯ ชี้นักลงทุนไทยและต่างประเทศเชื่อมั่นรัฐบาลดันดัชนีหุ้นพุ่ง พร้อมยินดีตลาดหุ้นไทยติด 1 ใน 10 ของโลกที่มีความยั่งยืน ย้ําตลาดหุ้นเชื่อมโยงสู่ประชาชนทุกระดับตั้งแต่นักธุรกิจยันเกษตรกร
กรณีที่ตลาดหุ้นไทยปรับขึ้นหลังจากที่นายกรัฐมนตรีเตรียมประกาศวันเลือกตั้งในเดือน มิ.ย.61 พร้อมจัดให้มีการเลือกตั้งในเดือน พ.ย.61 ว่า
วันนี้ (14 ตุลาคม 2560) พลโท สรรเสริญ แก้วกําเนิด สํานักโฆษกประจํานายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี กล่าวถึงกรณีที่ตลาดหุ้นไทยปรับขึ้นหลังจากที่นายกรัฐมนตรีเตรียมประกาศวันเลือกตั้งในเดือน มิ.ย.61 พร้อมจัดให้มีการเลือกตั้งในเดือน พ.ย.61 ว่า ไม่อยากให้มองว่าการเลือกตั้งเป็นปัจจัยเดียวที่ทําให้ตลาดหุ้นปรับตัว เพราะที่ผ่านมานักลงทุนไทยและต่างประเทศต่างมีความเชื่อมั่นในการบริหารราชการแผ่นดินของรัฐบาล ทั้งการรักษาความสงบเรียบร้อยของบ้านเมืองและการออกนโยบายปฏิรูปประเทศหลายด้าน ซึ่งถือเป็นการวางรากฐานและสร้างความแข็งแกร่งให้กับประเทศในระยะยาว รวมถึงตลาดหุ้นด้วย
“นายกฯ ยินดีที่ตลาดหลักทรัพย์แห่งประเทศไทยสามารถพัฒนาการบริหารจัดการจนเป็นที่ยอมรับในระดับโลก โดยก้าวขึ้นเป็น 1 ใน 10 ของตลาดหลักทรัพย์ที่มีความยั่งยืนจากทั่วโลก และเป็นตลาดหลักทรัพย์ของเอเชียรายเดียวที่ติดใน 10 อันดับแรก จากรายงานการวิจัย Measuring Sustainability Disclosure 2017 โดย Corporate Knights และ AVIVA โดยนับเป็นความสําเร็จอย่างก้าวกระโดดจากเมื่อ 4 ปีที่ผ่านมา ที่ถูกจัดอันดับอยู่ที่ 40”
นายกรัฐมนตรีได้รับรายงานว่า ตลาดหลักทรัพย์แห่งประเทศไทยได้รับความร่วมมือจากผู้มีส่วนได้ส่วนเสียทุกภาคส่วนร่วมขับเคลื่อนไปสู่ความยั่งยืน โดยส่งเสริมให้บริษัทจดทะเบียนเปิดเผยข้อมูลและรับผิดชอบต่อสังคมในทุกมิติ ซึ่งเป็นตามมาตรฐานสากล เช่น อัตราการลาออกของพนักงาน การใช้พลังงาน การใช้น้ํา การจัดการของเสีย การจัดการก๊าซเรือนกระจก อัตราการบาดเจ็บจากการทํางาน และค่าใช้จ่ายเกี่ยวกับพนักงาน
“นายกฯ ไม่อยากให้มองว่า ตลาดหุ้นเป็นเรื่องเฉพาะของคนที่มีฐานะเท่านั้น เพราะการประกอบธุรกิจของบริษัทจดทะเบียนในตลาดทุนทั้งหลายมีความเกี่ยวเนื่องเชื่อมโยงกับประชาชนหลายสาขาอาชีพ ตั้งแต่ผู้ประกอบการทุกระดับไปจนถึงเกษตรกรจํานวนมากที่อยู่ในห่วงโซ่นี้ และนอกจากจะเป็นแหล่งระดมทุนของผู้ประกอบกิจการแล้ว ยังเป็นช่องทางการออมและสร้างดอกผลจากการลงทุนของประชาชนทุกคนได้อีกด้วย”
สําหรับ 10 อันดับแรกของตลาดหลักทรัพย์ที่มีความยั่งยืนของโลก ได้แก่ 1. ตลาดหลักทรัพย์เฮลซิงกิ ฟินแลนด์ 2. ตลาดหลักทรัพย์สตอกโฮล์ม สวีเดน 3. ตลาดหลักทรัพย์ยูโรเน็กซ์-ปารีส ฝรั่งเศส 4. ตลาดหลักทรัพย์ลอนดอน อังกฤษ 5. ตลาดหลักทรัพย์ออสโล นอร์เวย์ 6. ตลาดหลักทรัพย์ยูโรเน็กซ์-อัมสเตอร์ดัม เนเธอร์แลนด์ 7. ตลาดหลักทรัพย์ออสเตรเลีย 8. ตลาดหลักทรัพย์โคเปนเฮเกน เดนมาร์ก 9. ตลาดหลักทรัพย์ฮันเนสเบิร์ก แอฟริกาใต้ และ 10. ตลาดหลักทรัพย์แห่งประเทศไทย
..........................
รัฐบาลไทย-ข่าวทำเนียบรัฐบาล-รมว.พม. รับมอบเงินบริจาค จำนวน 1,000,000 บาท จากนายปิติ ภิรมย์ภักดี กรรมการบริหาร บริษัท บุญรอดบริวเวอรี่ จำกัด เพื่อนำไปพัฒนาศักยภาพเด็กและเยาวชน หรือภารกิจต่างๆของกระทรวง พม.
วันพฤหัสบดีที่ 25 พฤษภาคม 2560
รมว.พม. รับมอบเงินบริจาค จํานวน 1,000,000 บาท จากนายปิติ ภิรมย์ภักดี กรรมการบริหาร บริษัท บุญรอดบริวเวอรี่ จํากัด เพื่อนําไปพัฒนาศักยภาพเด็กและเยาวชน หรือภารกิจต่างๆของกระทรวง พม.
รมว.พม. รับมอบเงินบริจาค จํานวน 1,000,000 บาท จากนายปิติ ภิรมย์ภักดี กรรมการบริหาร บริษัท บุญรอดบริวเวอรี่ จํากัด เพื่อนําไปพัฒนาศักยภาพเด็กและเยาวชน หรือภารกิจต่างๆของกระทรวง พม.
วันนี้ (25 พ.ค. 2560) เวลา 14.00 น. ที่ห้องรับรองชั้น 9 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)รับมอบเงินบริจาค จํานวน 1,000,000 บาท จากนายปิติ ภิรมย์ภักดี กรรมการบริหาร บริษัท บุญรอดบริวเวอรี่ จํากัด เพื่อนําไปพัฒนาศักยภาพเด็กและเยาวชน หรือภารกิจต่างๆของกระทรวง พม. ทั้งนี้ การรับมอบเงินดังกล่าว เป็นกิจกรรมต่อเนื่องของ "สิงห์อาสา ร่วมพัฒนาสังคม” ภายใต้โครงการ ประชารัฐ ร่วมใจ พัฒนาสังคม นอกจากนี้ ยังได้มีการหารือถึงความร่วมมือเกี่ยวกับการทํากิจกรรมต่างๆเพื่อทําประโยชน์ให้สังคม โดยมีนายชุมพล แจ้งไพร เชฟกระทะเหล็กอาหารไทย จัดกิจกรรมกาลาดินเนอร์ ที่โรงแรมบันยันทรี กรุงเทพฯ เพื่อนํารายได้มอบให้กับกระทรวง พม. อีกทั้ง จะมีการฝึกทักษะเกี่ยวกับการทําอาหารไทยให้เด็กในสถานสงเคราะห์ในสังกัดกระทรวง พม. ตามโครงการเพชรน้ําหนึ่ง เพื่อให้เด็กได้รับโอกาสพัฒนาศักยภาพด้านการประกอบอาหาร เพื่อเป็นเชฟมืออาชีพในอนาคตต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ เปิดการฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง รุ่นที่ 85
วันอังคารที่ 26 มิถุนายน 2561
กระทรวงเกษตรฯ เปิดการฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง รุ่นที่ 85
กระทรวงเกษตรฯ เปิดการฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง รุ่นที่ 85
นายเลิศวิโรจน์ โกวัฒนะ ปลัดกระทรวงเกษตรและสหกรณ์ กล่าวในโอกาสเป็นประธานพิธีเปิดการฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง รุ่นที่ 85 ณ โรงแรมมารวยการ์เด้น กรุงเทพฯ ว่ากระทรวงเกษตรและสหกรณ์ โดยสถาบันเกษตราธิการ ได้ดําเนินการจัดฝึกอบรมและพัฒนาหลักสูตร “นักบริหารการพัฒนาการเกษตรและสหกรณ์ ระดับกลาง” มาอย่างต่อเนื่อง โดยมุ่งเน้นการพัฒนานักบริหารระดับกลาง ให้มีภาวะผู้นําที่มีความรู้ ความสามารถ ทักษะและสมรรถนะในด้านการบริหารอย่างถูกต้อง เหมาะสม และสอดคล้องกับสภาวการณ์ที่เปลี่ยนแปลงอยู่ตลอดเวลา มีความพร้อมสําหรับการก้าวสู่ผู้บริหารในระดับนโยบาย และสามารถขับเคลื่อนนโยบาย ยุทธศาสตร์ สร้างหรือนําการเปลี่ยนแปลงให้เกิดขึ้นในหน่วยงานได้อย่างมีประสิทธิภาพ โดยมีวัตถุประสงค์ของหลักสูตร ดังนี้ ๑. สามารถถ่ายทอดนโยบายจากระดับสูงไปสู่ระดับปฏิบัติในหน่วยงานที่รับผิดชอบได้อย่างถูกต้อง ๒. ได้รับความรู้ ความเข้าใจในการพัฒนาแนวคิดและวิสัยทัศน์ที่จะสามารถเป็นผู้นําบริหารการเปลี่ยนแปลง และบริหารงานได้อย่างมืออาชีพ 3. เพิ่มพูนทักษะในการสร้างแรงจูงใจและพัฒนาประสิทธิภาพของทีมงานและองค์การได้อย่างเป็นรูปธรรม 4. เข้าใจกระบวนการสร้างเครือข่าย (Network) และระบบพันธมิตร (Partner) เพื่อให้การทํางานมีประสิทธิภาพยิ่งขึ้น และ 5. มีคุณธรรมและจริยธรรมที่เป็นแบบอย่างที่ดี
สําหรับหลักสูตร นักบริหารการพัฒนาการเกษตรและสหกรณ์ ระดับกลาง
รุ่นที่ 85 จัดขึ้นระหว่างวันที่ 20 มิถุนายน – 26 กรกฎาคม 2561 โดยความร่วมมือทางวิชาการระหว่างสถาบันเกษตราธิการ สํานักงานปลัดกระทรวงเกษตรและสหกรณ์ และมหาวิทยาลัยเกษตรศาสตร์ มีผู้เข้ารับการฝึกอบรมเป็นบุคลากรในสังกัดกระทรวงเกษตรและสหกรณ์ ทั้งส่วนกลางและส่วนภูมิภาค จํานวน 120 คน
“การฝึกอบรมหลักสูตรนักบริหารการพัฒนาการเกษตรและสหกรณ์ ระดับกลาง ที่ผ่านมา นับว่าเป็นประโยชน์ต่อข้าราชการและพนักงานรัฐวิสาหกิจเป็นอย่างยิ่ง การที่ผู้ฝึกอบรมได้มาฝึกอบรมร่วมกัน
มีการปฐมนิเทศและกิจกรรมกลุ่มสัมพันธ์ เพื่อสร้างความคุ้นเคยจะส่งผลต่อการประสานการปฏิบัติราชการในแนวบูรณาการระหว่างหน่วยงาน นอกจากนี้ยังเป็นการสร้างสมรรถนะในการเป็นผู้นําหรือผู้ตามที่ดีเป็นแบบอย่างต่อผู้ร่วมงานอีกด้วย” ปลัดกระทรวงเกษตรและสหกรณ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-การขับเคลื่อนการปฏิรูปประเทศ
วันพฤหัสบดีที่ 20 กันยายน 2561
การขับเคลื่อนการปฏิรูปประเทศ
“ขจัดอุปสรรคในการขับเคลื่อนการปฏิรูปประเทศ ผลักดันให้เกิดผลอย่างเป็นรูปธรรม นําประเทศสู่ความ มั่นคง มั่งคั่ง ยั่งยื่น”
-